b"\n_START_ARTICLE_\nShocked\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbShocked\xc2\xab\xc2\xa0je napisala in producirala skupina britanskih tekstopiscev Stock Aitken Waterman, ki so napisali in producirali vse pesmi z njenega \xc4\x8detrtega z albuma, Let's Get To It (1992). Pesem je iz\xc5\xa1la kot \xc4\x8detrti in zadnji singl z albuma, remix zanjo pa je posnela skupina DNA._NEWLINE_Singl je edini singl Kylie Minogue, izdan preko zalo\xc5\xbebe PWL, z naslovnico na gramofonski plo\xc5\xa1\xc4\x8di, saj je Pete Waterman menil, da bo pesem na ta na\xc4\x8din\xc2\xa0\xc2\xbbve\xc4\x8d dela opravila sama\xc2\xab.\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbShocked\xc2\xab\xc2\xa0je s strani kritikov ob izidu prejela v glavnem pozitivne ocene. Johnny Loftus s spletne strani Allmusic je v oceni kompilacije Greatest Hits 87-99 napisal, da je pesem vrhunec celega albuma. Tudi novinar revije PopMatters je trdil, da je ob pesmi u\xc5\xbeival in v oceni kompilacije Ultimate Kylie napisal, da bi Kylie Minogue\xc2\xa0\xc2\xbbmorala izdati ve\xc4\x8d funk pesmi [kot je 'Shocked']\xc2\xab._NEWLINE_Tudi novinar revije Stylus Magazine je pesmi dodelil pozitivno oceno. Napisal je, da so bile pesmi\xc2\xa0\xc2\xbbShocked\xc2\xab,\xc2\xa0\xc2\xbbGive Me Just a Little More Time\xc2\xab\xc2\xa0in\xc2\xa0\xc2\xbbWhat Do I Have to Do\xc2\xab\xc2\xa0\xc2\xbbzelo dobre pesmi in Kylie je z njimi naenkrat postala malo bolj kulska.\xc2\xab Vse pa je zmedlo besedilo pesmi in eden od novinarjev je v svoji oceni napisal:\xc2\xa0\xc2\xbbKar naenkrat SeksKylie, kot ji pravi NME, postane spogledljiva in pri\xc4\x8dne peti pesmi, kot je 'Shocked'.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbShocked\xc2\xab\xc2\xa0ni po\xc5\xbeela veliko komercialnega uspeha. V rodni Avstraliji Kylie Minogue je pesem debitirala na trinajstem mestu. Nazadnje je na lestvici zasedla sedmo mesto. Pesem je sicer kaj kmalu izpadla iz prvih desetih mest na lestvici, a je na njej ostala \xc5\xa1e enajst tednov. Pesem je na britanski lestvici debitirala deseto mesto in nazadnje zasedla \xc5\xa1esto. Tam je ostala sedem tednov. Ker je pesem zasedla eno izmed prvih desetih mest na britanski lestvici, je Kylie Minogue postala prva glasbenica, katere prvih trinajst pesmi, ki jih je izdala, je zasedlo eno od prvih desetih mest na tej lestvici._NEWLINE_Pesem se je uvrstila tudi na mnoge evropske lestvice, kot so irska, slovenska in britanska lestvica, pa tudi na ju\xc5\xbenoafri\xc5\xa1ko in izraelsko lestvico.\n_START_SECTION_\nOzadje\n_START_PARAGRAPH_\nVideospot za pesem\xc2\xa0\xc2\xbbShocked\xc2\xab\xc2\xa0so posneli v Parizu, Francija. V videospotu je nastopila v razli\xc4\x8dnih preoblekah. Njen dolgoletni prijatelj, William Baker, je skupaj s svojo ekipo oblikoval vse kostume za videospot, tako kot za veliko njenih drugih videospotov, kot je tudi videospot za pesem\xc2\xa0\xc2\xbbWhat Do I Have to Do\xc2\xab.\n_START_SECTION_\nZgodba\n_START_PARAGRAPH_\nVideospot se pri\xc4\x8dne s Kylie Minogue in njeno asistentko, ki avtomobil zapeljeta v njen dom, veliko gra\xc5\xa1\xc4\x8dino. V nekaterih prizorih se poka\xc5\xbee Kylie Minogue, ki se s svojim fantom me\xc4\x8dka v avtomobilu._NEWLINE_Nato se poka\xc5\xbee pojo\xc4\x8da Kylie Minogue s kitami, oble\xc4\x8dena v ro\xc5\xbenat modr\xc4\x8dek in bele hla\xc4\x8de. Med kitico, ki jo poje Jazzi P., se Kylie Minogue na ekranu pojavi oble\xc4\x8dena le v ro\xc5\xbenato krilo. Ko zaklju\xc4\x8di s petjem, pevka zapusti svojo gra\xc5\xa1\xc4\x8dino in se nasmiha skrivnostnemu mo\xc5\xa1kemu, ki ji maha v slovo."